Ֆանտաստիկ քառյակ (ֆիլմ, 2025)

**«Ֆանտաստիկ քառյակ»** (), սպասվող ամերիկյան սուպերհերոսական ֆիլմ՝ հիմնված Marvel Comics-ի կողմից հրատարակված համանուն կոմիքսաշարի վրա։ Ֆիլմը կլինի «Marvel-ի կինեմատոգրաֆիական տիեզերքի» (MCU) 36-րդ ֆիլմը և «Ֆանտաստիկ քառյակ» ֆիլմաշարի ֆիլմերի երկրորդ վերաթողարկումը։ Այն արտադրվում է Marvel Studios-ի կողմից և տարածվում է Walt Disney Studios Motion Pictures-ի կողմից։ Մեթ Շաքմանը ֆիլմի ռեժիսորն է, իսկ Ջեֆ Կապլանը, Յան Սփրինգերը և Ջոշ Ֆրիդմանը սցենարիստները։

20th Century Fox-ը սկսել է աշխատել նոր «Ֆանտաստիկ քառյակ» ֆիլմի վրա՝ 2015 թվականի ֆիլմի ձախողումից հետո։ 2019 թվականի մարտին Disney-ը ձեռք է բերել Fox-ը, որը վերահսկում է Marvel Studios-ի արտոնությունը։ 2019 թվականի հուլիսին ստուդիան հայտարարել է, որ Ջոն Ուոթսը կնկարահանի ֆիլմը, սակայն նա լքել է նախագիծը 2022 թվականի ապրիլին։ Սեպտեմբերին Marvel-ը հաստատել է Շաքմանին որպես նոր ռեժիսոր և վարձել Կապլանին և Սփրինգերին՝ սցենարը գրելու համար։ 2023 թվականի մարտին Ֆրիդմանը մասնակցել է սցենարի վերաշարադրմանը։ Թիմի ծագման պատմությունը վերաթողարկելու փոխարեն Marvel Studios-ը որոշել է օրիգինալ սյուժե ստեղծել։ Նկարահանումները սկսվելու են 2024 թվականի սկզբին Լոնդոնում՝ Pinewood Studios-ում։

Ֆիլմը նախատեսվում է թողարկել ԱՄՆ-ում 2025 թվականի մայիսի 2-ին։ Այն կլինի MCU-ի 6-րդ ֆազայի մաս։

## Կերպարներ
* Ֆանտաստիկ քառյակը սուպերհերոսների թիմ է, որը գլպավորում է Ռիդ Ռիչարդսը / Միսթր Ֆանտաստիկ

## Արտադրություն
### Զարգացում
Ռեժիսոր Ջոշ Թրենքի «Ֆանտաստիկ քառյակ» (2015) ֆիլմի տոմսարկղային ձախողումից հետո, որը հիմնված է Marvel Comics-ի համանուն սուպերհերոսների թիմի մասին կոմիքսների վրա, որն ի թիվս այլոց քննադատվել է ինչպես ամերիկացի, այնպես էլ օտարերկրյա քննադատների կողմից, 20th Century Fox ստուդիան որոշել է դիտարկել ֆիլմաշարը «այլ տեսանկյունից»։ Հաշվի առնելով ռեժիսոր Թիմ Սթորիի «Ֆանտաստիկ քառյակի» վաղ ֆիլմերը՝ ընկերությունը չի ցանկացել նորից վերագործարկել ֆիլմաշարը։ 2017 թվականի հունիսին Սեթ Գրեհեմ-Սմիթը սկսել է գրել նոր ֆիլմի սցենարը, որը կենտրոնացած էր Ֆրանկլին և Վալերիա Ռիչարդների վրա՝ Ֆանտաստիկ քառյակի օրիգինալ անդամներ Ռիդ Ռիչարդսի և Սյու Սթորմի երեխաների։ Ոգեշնչվելով *[[Ultimate Fantastic Four]]* կոմիքսներից՝ Գրեհեմ-Սմիթը մտադիր էր «մանկական զգացողություն» հաղորդել նախագծին և այն ոգով նմանեցնել «Սուպերընտանիքը» ֆիլմին (2004), ինչպես նաև ներգրավել Արարածին և Ջահ-մարդուն։ Սյուժեն հիմնված է Քարթեր Բլանչարդի երրորդ կողմի սցենարի վրա, որը Մարկ Միլարի «Մանկապարտեզի հերոսներ» գրքի ադապտացիան է։ Միլարը նախկինում խորհրդակցել է Fox-ի հետ՝ իր ֆիլմերի վերաբերյալ։ Հուլիսին ստուդիան վարձել է «Լեգիոնի» (2017) շոուրաններ Նոա Հոուլիին, որպեսզի վերջինս ստեղծի անհատական ֆիլմ Բժիշկ Դումի՝ Ֆանտաստիկ քառյակի ոխերիմ թշնամու մասին։ 2019 թվականի մարտին Walt Disney Company-ն պաշտոնապես գնել է 21st Century Fox-ը, ներառյալ Marvel Comics-ի այնպիսի կերպարների մասին ֆիլմեր ստեղծելու իրավունքները, ինչպիսիք են Ֆանտաստիկ Քառյակը, Իքս մարդիկ և Դեդփուլը, հետո դրանք փոխանցել է իր դուստր ձեռնարկությանը Marvel Studios-ին։ Միևնույն ժամանակ ընկերությունը դադարեցրել է Fox-ի սուպերհերոսների մասին բոլոր ֆիլմերի մշակումը։

San Diego Comic-Con 2019-ի ժամանակ Marvel Studios-ի նախագահ Քևին Ֆայգին ներկայացրել է Marvel-ի կինեմատոգրաֆիական տիեզերքի (MCU) 4-րդ ֆազայի նախագծի ժամանակացույցը և հաստատել նոր Ֆանտաստիկ քառյակ ֆիլմի մշակման մասին։ Ֆեյջգիի խոսքերով նա՝ «չափազանց ոգևորված էր՝ տեսնելով այս կերպարների վերադարձը», պրոդյուսերը վստահեցրել է երկրպագուներին, որ «Marvel-ի առաջին ընտանիքը» պատշաճ ադապտացիա կստանա կինոտիեզերքում։ 2020 թվականի դեկտեմբերին Marvel-ը վարձել է Թոմ Հոլանդին, որը հանդիսանում է Սարդ-մարդու մասին ֆիլմերի գլխավոր դերակատարը և ռեժիսոր Ջոն Ուոթսին ֆիլմի բեմադրության համար։ 2021 թվականի փետրվարից ստուդիան հանդիպում է ֆիլմի պոտենցիալ սցենարիստների հետ։ Հունիսին Disney-ի գործադիր տնօրեն Բոբ Չապեկը խոսել է Ֆայգիի և Marvel-ի հետ Ֆատնտաստիկ քառյակը ֆիլմաշարի հերթական վերաթողարկման մտադրության մասին։ 2022 թվականի ապրիլին Ուոթսը թողել է արտադրությունը, քանի որ ցանկանում էր դադար վերցնել սուպերհերոսների ֆիլմերից՝ յոթ տարվա ընթացքում «Սարդ-մարդու» մի քանի ֆիլմեր նկարահանելուց և գովազդելուց հետո։ Ջոն Կրասինսկին խաղացել է «Ֆանտաստիկ քառյակի» անդամներից մեկի՝ Ռիդ Ռիչարդսի / Միստր Ֆանտաստիկի դերը «Դոկտոր Սթրենջ։ Խելագարության բազմատիեզերքում» (2022) ֆիլմում։ Կրասինսկին նախկինում եղել է հերոսի դերի առաջատար թեկնածու MCU-ի երկրպագուների շրջանում և նախագծում նրա ներգրավվածության մասին խոսակցությունները ակտիվացել են ֆիլմի զարգացման մասին հայտարարությունից հետո։ Խելագարության Բազմատիեզերքի տարբերակը եղել է Earth-838-ից, այլընտրանքային իրականություն՝ հիմնական MCU տիեզերքի համար և եղել է Իլյումինանտների անդամ։ Այդ ժամանակ Գրանտ Կուրտիսը և Նիք Պեպինը, ովքեր նախկինում համագործակցել էին Marvel Studios-ի հետ «Լուսնի ասպետ» (2022) հեռուստասերիալի արտադրության վրա՝ ստուդիայի կողմից արդեն հայտարարվել էին որպես գալիք ֆիլմի պրոդյուսերներ։

2022 թվականի հունիսի դրությամբ Marvel Studios-ը չի ցանկացել կրճատել իր պոտենցիալ ռեժիսորների ցուցակը, որը ներառում էր ժանրային կինոարդյունաբերության ամենամեծ անուններից մի քանիսը։ Ֆեյգին փնտրում էր ռեժիսորի, որը կկարողանար վերահսկել նկարահանման գործընթացը՝ առանց իր անմիջական ներկայության նկարահանման հրապարակում, ինչը Սեմ Ռեյմին հաջողվել է անել «Խենթության բազմաշխարհը» ֆիլմում։ Ռայմին խոստովանել է, որ Ֆայգին անձամբ է հրավիրել Կրասինսկուն՝ խաղալու Միստր Ֆանտաստիկի դերը, քանի որ դա այն էր, ինչ երկրպագուները ցանկանում էին և քանի որ նրա կերպարը այլընտրանքային իրականությունից էր, որոշումը որևէ ռիսկ չէր պարունակում։ Այդ պատճառով MCU-ի երկրպագուները ենթադրում էին, թե արդյոք Կրասինսկին կվերադառնա Ռիդ Ռիչարդսի դերին այլ ֆիլմերում։ Հետագայում Կրասինսկին հայտարարել է, որ ինքը չի շփվել ստուդիայի հետ՝ դերը կրկնելու մասին և գոհ է այն տեսարանից, որը նա կատարել է «Խելագարության բազմատիեզերք» ֆիլմում։ San Diego Comic-Con 2022 թվականին Ֆայգին հայտարարել է, որ ֆիլմը կթողարկվի 2024 թվականի նոյեմբերի 8-ին և կմեկնարկի MCU-ի վեցերորդ ֆազան, Marvel-ը ծրագրել է նկարահանումները 2023 թվականին։ Պրոդյուսերի խոսքերով՝ ֆիլմը չի պատմի Ֆանտաստիկ քառյակի ծագման պատմությունը, ինչպես դա տեղի է ունենում Թիմ Սթորիի և Ջոշ Թրանկի ֆիլմերի դեպքում։ Որպես օրինակ՝ նա բերել է Սարդ-մարդու ինտեգրումը, որը MCU-ում իր առաջին հայտնվելու ժամանակ արդեն կայացած սուպերհերոս էր՝ նշելով, որ շատ հեռուստադիտողներ արդեն պատկերացում ունեն Քառյակի մասին և այդ պատճառով ստուդիան որոշել է պատմել նոր պատմություն։ Բացի այդ Ֆայգին ասել է, որ կինոգործիչները «շատ բարձր են սահմանել»  կոմիքսների ադապտացման սանդղակը։

2022 թվականի օգոստոսի վերջին Մեթ Շաքմանը բանակցություններ է սկսել Marvel Studios-ի հետ որպես ֆիլմի ռեժիսոր։ Տնօրենի պաշտոնի մյուս թեկնածուներից էին Մայքլ Մեթյուսը և Ռիդ Քարոլինը։ Deadline.com-ը կանխատեսում էր, որ Շաքմանը կհաղթի՝ հաշվի առնելով Ֆայգիի հետ աշխատելու իր փորձը՝ ստեղծելով «Վանդավիժեն» (2021) հեռուստասերիալը Disney+-ի համար։ Միևնույն ժամանակ Շաքմանը հրաժարվել է բեմադրել «Աստղային ճանապարհ» քվադրիքվելը՝ «Ֆանտաստիկ քառյակի» արտադրության հետ կոնֆլիկտի պատճառով։ Ավելի ուշ սեպտեմբերին Marvel-ը աշխատանքի է ընդունել Ջեֆ Կապլանին և Յան Սփրինգերին որպես սցենարիստներ։ Նշվել է, որ նրանք Ֆայգիի հետ աշխատել են սցենարի վրա «որոշ ժամանակ» մինչ Շաքմանի թեկնածությունը և հիմ չորսով նրանք կկարողանան «ընդհանուր տեսլական կառուցել» ֆիլմի համար։ Սցենարի վրա աշխատանքին զուգահեռ Ֆայգին և Շեքմանը սկսել են դերասաններ փնտրել։ Հոկտեմբերին ստուդիան հետաձգել է թողարկումը մինչև 2025 թվականի փետրվարի 14-ը։ Ավելի ուշ նույն ամսվա ընթացքում ինսայդեր Ջեֆ Սնայդերը բացահայտել է, որ Բժիշկ Դումը չի լինի ֆիլմի գլխավոր հակահերոսը, այլ որ կերպարը փոքր դեր կխաղա սյուժեում կամ կհայտնվի հետտիտրային տեսարաններից մեկում և որ ստուդին ֆիլմի համար փնտրում է դերասանների։ 2023 թվականի հունվարին գործակալները սկսեցին քասթինգը։ Հաջորդ ամիս Շաքմանը հայտարարել է, որ նկարահանումները կսկսվեն 2024 թվականի սկզբին։ Ռեժիսորի խոսքով՝ ինքը չի ցանկացել բաց թողնել «Ֆանտաստիկ քաառյակ»-ում աշխատելու հնարավորությունը, քանի որ ֆիլմի սյուժեն կենտրոնացած է ընտանիքի, լավատեսության և տեխնոլոգիայի վրա, բայց միևնույն ժամանակ գոհ է «Աստղային ճանապարհ» ֆիլմում աշխատելու փորձից։ Նա նաև հաստատել է, որ դերասանների որոնումները նոր են սկսվել։ Ըստ *Deadline-ի* թղթակից Ջասթին Քրոլի Marvel Studios-ը նախ ցանկանում էր դերասանուհուն ընտրել Սյուզան Սթորմի/Անտեսանելի տիկնոջ դերի համար, այնուհետև ընտրել մնացած գլխավոր դերասաններին։ Ֆայգին նկարագրել է ֆիլմը որպես «ամուր հենարան» MCU-ի ապագայի համար։

### Նկարահանումների պատրաստություն
Մարտի վերջին ստուդիան վարձել է Ջոշ Ֆրիդմանին՝ ֆիլմի սցենարը վերաշարադրելու համար։ Ըստ Բորիս Քեյթի *[[The Hollywood Reporter]]-ի՝* Ֆրիդմանին աշխատանքի ընդունելու որոշումը ազդարարել է գալիք ֆիլմի տոնայնության փոփոխություն, քանի որ գրողը նախկինում աշխատել էր գիտաֆանտաստիկ ֆիլմերի վրա, մինչդեռ Կապլանն ու Սփրինգերն ավելի հայտնի էին կատակերգական նախագծերով։ Ավելի ուշ Սնայդերը բացահայտել է, որ Շաքմանը ցանկանում էր, որ ֆիլմը նկարահանվեր տիեզերքում, ինչպես 1960-ականների կոմիքսներում և ծրագրում էր ներկայացնել Գալակտուսին և Արծաթե ալեսահորդին պատմության մեջ, իսկ Ֆրիդմանը վարձակալվել է՝ Ֆայգիի և Շաքմանի տեսլականին ֆիլմն ավելի մոտեցնելու համար։ Ստուդիան չի հերքել Կապլանի և Սփրինգերի հետ ապագայում աշխատելու հնարավորությունը։ Մարվելը, սակայն, չի հերքել Կապլանի և Սփրինգերի հետ ապագայում աշխատելու հնարավորությունը։ 2023 թվականի ապրիլին համացանցում տեղեկություններ են հայտնվել, որ Marvel Studios-ն առաջարկել է Ռիդ Ռիչարդսի դերը Ադամ Դրայվերին։ Հաջորդ ամսում ստուդիան ծրագրել է նկարահանումներ 2024 թվականի հունվարին՝ Լոնդոնում նկարահանվելու մտադրությամբ։ Նույն ամսին տեղեկություն է հայտնվել, որ Marvel-ը դիտարկում է Էմմա Սթոունին Սյու Սթորմի դերի համար, սակայն դերասանուհին հրաժարվել է մասնակցել ֆիլմին, քանի որ ստուդիան պատրաստ չի եղել նրան վճարել $20 միլիոն հոնորար։ Հունիսին Marvel-ը ֆիլմի թողարկման ամսաթիվը տեղափոխել է 2025 թվականի մայիսի 2-ին։

Օգոստոսի սկզբին Սնայդերը բացահայտել է, որ Marvel Studios-ը դիտարկում է Վանեսա Քիրբիին և Ջոզեֆ Քուինին Սյու և Ջոնի Սթորմի դերերի համար, ինսայդերը նաև ենթադրել է, որ ստուդիան Արարածի դերի համար արդեն գտել է դերակատար։ Ըստ շշուկների Դրայվերը մերժել է Ռիդ Ռիչարդսի դերը՝ սցենարի նախագիծը կարդալուց հետո, բայց նա կարող է կրկին քննարկել դա այն բանից հետո, երբ Ֆրիդմանը ներկայացնի սցենարի իր տարբերակը Ամերիկայի գրողների գիլդիայի գործադուլից հետո։ Marvel Studios-ը նույնպես դիտարկում էր Մեթ Սմիթին, բայց չէր սպասում, որ դրանից որևէ բան կստացվի և փոխարենը փնտրում էր  «լավ համբավ ունեցող կինոաստղ»։ Բացի այդ հաղորդվել է, որ Էբոն Մոս-Բաչրախը դիտարկվում է ֆիլմի դերերից մեկի համար՝ ենթադրաբար Արծաթե ալեսահորդի և ստուդիան ցանկանում էր, որ Գալակտուսին մարմնավորի լատինաամերիկացի դերասան։ 2023 թվականի հոկտեմբերին Շաքմանը հաստատել է, որ ֆիլմի նկարահանումները սկսվել են 2024 թվականի սկզբին Լոնդոնի Pinewood Studios-ում, իսկ ֆիլմի դերասանական կազմը կհայտարարվի 2023 թվականի SAG-AFTRA գործադուլի ավարտից հետո։

### Նկարահանումներ
Ֆիլմի հիմնական նկարահանումները սկսվել են 2024 թվականի սկզբին Լոնդոնում՝ Pinewood ստուդիայում։ Սկզբում դրանք պետք է կայանային 2023 թվականին, իսկ հետո 2024 թվականի հունվարին։ Շաքմանը նախատեսում էր նկարահանել ֆիլմի որոշ դրվագներ IMAX ձևաչափով։

## Պրեմիերա
«Ֆանտաստիկ քառյակի» թողարկումը ԱՄՆ-ում տեղի կունենա 2025 թվականի մայիսի 2-ին։ Սկզբում նախատեսված էր դրա պրեմիերան 2024 թվականի նոյեմբերի 8-ին, իսկ հետո՝ 2025 թվականի փետրվարի 14-ին։  Նախագիծը կլինի MCU-ի վեցերորդ ֆազայի առաջին ֆիլմը։

## Ծանոթագրություններ

## Արտաքին հղումներ

Կատեգորիա:2025 ֆիլմեր
Կատեգորիա:Marvel-ի կինեմատոգրաֆիական տիեզերք
Կատեգորիա:Marvel-ի կինեմատոգրաֆիական տիեզերքի ֆիլմեր
Կատեգորիա:Marvel-ի կոմիքսների էկրանավորումներ
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան մարտաֆիլմեր
Կատեգորիա:Անգլերեն ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Կոմիքսների էկրանավորումներ
Կատեգորիա:Ֆիլմեր, որոնց գործողությունները տեղի են ունենում Լոնդոնում